**KOPRIVNIČKO-KRIŽEVAČKA ŽUPANIJA**

**DJEČJI VRTIĆ MALI MEDO**

**ULICA JABLANOVA 3**

**48268 GORNJA RIJEKA**

**E-mail:** **malimedo@gornja-rijeka.hr**

**Tel.: 048/651-591**

**OIB: 66537779533**

 **GODIŠNJI PLAN I PROGRAM RADA**

**DJEČJEG VRTIĆA MALI MEDO**

**ZA PEDAGOŠKU GODINU 2024./2025.**

**Gornja Rijeka, rujan 2024.**

**SADRŽAJ:**

|  |  |
| --- | --- |
| **1. UVOD** | **3** |
| 1.1. Vizija vrtića | 3 |
| 1.2. Misija vrtića | 4 |
| **2. USTROJSTVO RADA** | **5** |
| 2.1. ODGOJNO OBRAZOVNE SKUPINE | 5 |
| 2.2. ORGANIZACIJA RADNOG VREMENA USTANOVE | 5 |
| 2.2.1. Organizacija dnevnog ritma | 6 |
| 2.3. DJELATNICI VRTIĆA | 7 |
| 2.3.1 Uloga odgajatelja | 7 |
| **3. MATERIJALNI UVJETI** | **10** |
| 3.1. Hodnici, garderobe | 11 |
| 3.2. Sanitarni prostori | 11 |
| 3.3. Ciljevi i zadaće osiguravanja materijalnih uvjeta  | 11 |
| **4. ODGOJNO - OBRAZOVNI RAD** | **13** |
| 4.1. Stručna dokumentacija | 15 |
| 4.2. Praćenje i vrednovanje | 15 |
| 4.3. Inkluzija djece s poteškoćama  | 16 |
| 4.4. PROGRAM PREDŠKOLE  | 17 |
| 4.5. OBOGAĆIVANJE ODGOJNO-OBRAZOVNOG RADA | 18 |
| 4.5.1. Priredbe u vrtiću  | 18 |
| 4.5.2. Izleti djece i odgojno-obrazovne posjete | 18 |
| **5. NJEGA I SKRB ZA TJELESNI RAST I ZDRAVLJE DJECE** | **18** |
| 5.1. Zdravstvena zaštita djece | 18 |
| 5.2. Higijena prostora | 19 |
| 5.3. Prehrana djece | 20 |
| 5.4. Preventivni postupci u sprječavanju razvoja bolesti | 21 |
| 5.5. Zdravstvena edukacija roditelja | 21 |
| **6. NAOBRAZBA I USAVRŠAVANJE ODGOJNIH DJELATNIKA** | **22** |
| **7. SURADNJA S RODITELJIMA** | **23** |
| 7.1. Oblici suradnje s roditeljima | 24 |
| **8. SURADNJA S VANJSKIM USTANOVAMA** | **26** |
| **9. VREDNOVANJE PROGRAMA** | **27** |
| 9.1. Samovrednovanje | 27 |
| 9.2. Vanjsko vrednovanje | 28 |
| **10. FINANCIRANJE PROGRAMA** | **29** |
| **11. GODIŠNJI PLANOVI I PROGRAMI RADA RAVNATELJA I STRUČNIH SURADNIKA** | **30** |
| 11.1. PLAN I PROGRAM RADA RAVNATELJA | 30 |
| 11.2. PLAN I PROGRAM RADA STRUČNOG SURADNIKA PEDAGOGA | 31 |
| 11. 3. PLAN I PROGRAM RADA ZDRAVSTVENE ODGOJITELJICE | 34 |
| **12. ZAKLJUČAK** | **35** |

**1. UVOD**

Dječji vrtić Mali medo ustanova je za rani i predškolski odgoj i obrazovanje, koja djeluje na području Općine Gornja Rijeka. Polazište našega odgojno-obrazovnog rada temelji se na suvremenom shvaćanju djeteta, koje nije objekt u odgojnom procesu, već je socijalni subjekt koji participira, konstruira i u velikoj mjeri određuje svoj vlastiti život i razvoj.

 Plan i program rada dječjeg vrtića Mali medo temelji se na Zakonu o predškolskom odgoju i obrazovanju te svojim ustrojstvom regulira sve bitne zadaće usmjerene na osiguravanje optimalnih uvjeta za rast i razvoj djece predškolske dobi. Implementacija Zakona o predškolskom odgoju i obrazovanju dio je ovog Plana, koji je utemeljen na humanističkom pristupu izvan obiteljskog odgoja u predškolskoj ustanovi koja prije svega zadovoljava sve djetetove potrebe te je jasno usmjeren na cjelokupni djetetov razvoj.

Godišnji plan i program odgojno-obrazovnog rada izrađen je i provodit će se u skladu sa ostalim obvezujućim zakonskim propisima koji se odnose na predškolski odgoj i obrazovanje. Osobito uporište nalazimo u Državnom pedagoškom standardu i njegovim izmjenama i dopunama, Nacionalnom kurikulumu za rani i predškolski odgoj i obrazovanje, Kurikulumu dječjeg vrtića, Programskom usmjerenju odgoja i obrazovanja predškolske djece, Konvenciji o pravima djeteta, Smjernicama za strategiju obrazovanja, znanosti i tehnologije RH.

Program ćemo provoditi u skladu sa suvremenom koncepcijom predškolskog odgoja i obrazovanja, polazećih od stvarnih potreba djeteta i njegove osobnosti, u stalnoj dinamičnoj interakciji s obitelji i okruženjem te ga kontinuirano usklađivati s nacionalnim zahtjevima u Nacionalnom kurikulumu za rani i predškolski odgoj i obrazovanje.

 Uspješnost ostvarenja zadaća iz godišnjeg plana i programa rada analizirat ćemo samo-vrednovanjem odgojno-obrazovnog rada te ispitivanjem stavova roditelja i djece o njihovom zadovoljstvu kvalitetom koja im je ponuđena i razinom participacije koja je pritom ostvarena.

Bitna pretpostavka u ostvarivanju ciljeva postavljenih u godišnjem planu i programu rada je stalan razvoj stručnih kompetencija odgajatelja i stručnih suradnika, kvalitetna suradnja s roditeljima i podrška lokalne zajednice. Dosadašnjim radom na oblikovanju konteksta djeci je omogućeno svakodnevno aktivno učenje (istraživanjem, eksperimentiranjem, otkrivanjem), zadovoljavanje različitih interesa i mogućnosti interakcije sa različitim sadržajima učenja kao i sloboda i bogatstvo susreta, interakcija i komunikacije. Ovakav pristup ima dobrobit za sve sudionike procesa što doprinosi kvalitetnom ozračju, a izvrsnost prakse ne ostaje samo unutar vrtića već se širi , inspirira i potiče na daljnja istraživanja i stvaralaštvo.

**1.1. VIZIJA VRTIĆA**

* Provoditi odgoj i obrazovanje te njegu i skrb za sigurnost djece predškolske dobi temeljene na poštivanju svakog djeteta, omogućiti da se razvija u skladu sa svojim sposobnostima pritom vodeći računa o zadovoljavanju potreba svakog djeteta. Vrtić u kojem se dijete razvija u zadovoljnu, sretnu, kreativnu, samostalnu i odgovornu osobu.Kroz partnerski odnos s roditeljima i lokalnom zajednicom, postati vrtić koji će u ozračju tolerancije, uvažavanja potreba obitelji i duha profesionalizma pružiti djeci
* bogatiju i poticajniju sredinu za igru, učenje i razvoj.
* Naša vizija je postizanje izvrsnih rezultata.
	1. **MISIJA VRTIĆA**
* U suradnji s roditeljima i društvenom zajednicom svako dijete pripremiti za odgovoran život u slobodnoj zajednici u duhu razumijevanja, mira, snošljivosti, ravnopravnosti spolova i prijateljstva. Pružiti svakom djetetu ljubav, njegu, skrb, pripremati ga za život, pružiti zaštitu poštujući njegova prava.
* Želimo postati vrtić koji će temeljem prirodnih resursa kojima raspolažemo obogatiti prostorno i materijalno okruženje partnerskim odnosom dječjeg vrtića i lokalne zajednice.
1. **USTROJSTVO RADA**

Ustrojstvo rada Dječjeg vrtića Mali medo vodi se potrebama zadovoljavanja skrbi djece ranog i predškolskog odgoja i obrazovanja sukladno zakonima i pravilnicima predškolskog odgoja i obrazovanja kao i temeljem dokumenata ustanove.

Programi koji se provode zadovoljavaju potrebe roditelja i djece, a odgojno-obrazovne skupine su u skladu s mjerilom za broj djece Državnog pedagoškog standarda predškolskog odgoja i naobrazbe u odgojno-obrazovnim skupinama.

Dječji vrtić organizira 10-satni cjelodnevni program i kraći 6-satni program kroz sve radne dane u godini, odnosno prema potrebama samih korisnika.

**2.1. ODGOJNO OBRAZOVNE SKUPINE**

Dječji vrtić djeluje u jednoj zgradi (Ulica Jablanova 3, Gornja Rijeka) sa tri mješovite odgojne skupine (djecu u dobi od jedne godine do tri godine života i djeca od tri godine do polaska u školu).

**Tablica 1: Organizacija odgojno-obrazovnih skupina i djelatnika u matičnom objektu**

|  |  |  |  |  |
| --- | --- | --- | --- | --- |
|  | **Odgojna skupina** | **Broj odgajatelja** | **Broj djece** | **Broj slobodnih mjesta** |
| 1. | Bubamare - jaslička mješovita skupina | 2 | 12 | 0 |
| 2. | Leptirići - starija mješovita skupina – 10-satni program | 2 | 20 | 0 |
| 3. | Balončići - starija mješovita skupina – 6-satni program | 1 | 10 | 0 |

* 1. **ORGANIZACIJA RADNOG VREMENA USTANOVE**

Radno vrijeme predškolske ustanove i odgojno-obrazovnih djelatnika organizira se prema Državnom pedagoškom standardu predškolskog odgoja i naobrazbe. Radno vrijeme dječjeg vrtića organizirano je ovisno o programima koji se provode u odnosu na njihovo trajanje.

Radno vrijeme vrtića je od 6:00 do 16:00 sati radnim danom osim subote i nedjelje, što je ujedno i radno vrijeme ustanove. Jutarnja dežurstva su od 6:00 do 7:30 sati te poslijepodnevna od 15:30 do 16:00 sati ili će se mijenjati prema potrebama korisnika.

Odgojitelji se tjedno izmjenjuju u smjenama.

Tijekom lipnja odgojiteljice će prikupiti informacije o potrebama roditelja za boravkom djece u vrtiću tijekom ljetnog perioda nakon čega će se formirati odgojno-obrazovne skupine te raspored rada odgojitelja.

Radno vrijeme ravnatelja je 40 sati tjedno, od ponedjeljka do petka od 7:00 sati do 15:00 sati.

Radno vrijeme pomoćno-tehničkog osoblja određuje se sukladno programima koji se realiziraju u vrtiću, a njihovo radno vrijeme započinje od 6:00 sati do 14:00 sati.

**Tablica 2. Raspored smjena**

|  |  |
| --- | --- |
| Jutarnje dežurstvo | 6:00 – 7:30 |
| Jutarnja smjena | 7:30 – 13:30 |
| Popodnevna smjena | 9:30 – 15:30 |
| Popodnevno dežurstvo | 15:30 – 16:00 |
| Prosjek sati u neposrednom radu | 5,5 |

**Tablica 3. Radno vrijeme odgajatelja**

|  |  |
| --- | --- |
| Jutarnje dežurstvo | 6:00 – 12:00 |
| Jutarnja smjena | 7:30 – 13:30 |
| Popodnevna smjena | 9:30 – 15:30 |
| Popodnevno dežurstvo | 10:00 – 16:00 |
| Prosjek sati u neposrednom radu | 5,5 |

**2.2.1. Organizacija dnevnog ritma**

Kod organizacije dnevnog ritma odgojno-obrazovnog rada posebna će se pozornost usmjeriti na fleksibilnost u svim aktivnostima, uključujući i prehranu, vrijeme za odmor i aktivnosti djece. Pažljivom i promišljenom organizacijom prostora nastojat će se postići optimalni uvjeti za zadovoljavanje individualnih potreba djece u bilo kojem trenutku.

Organiziranjem prostora dnevnih boravaka djece (i prostora hodnika i garderoba) u centre aktivnosti stvorit će se uvjeti za rad u manjim, interesnim, grupama djece te će isti moći nesmetano cirkulirati prostorom tijekom cijelog dana. Osim standardnih centara aktivnosti (centar građenja, obiteljski centar, centar početnog čitanja i pisanja, likovni centar, istraživački centar, centar za dramske igre, centar za stolno-manipulativne igre) u svakoj će sobi dnevnog boravka djece dodatno formirati i novi interesni centri djece. Interesni centri će biti formirani prema mišljenju matičnog odgajatelja grupe i ostalih stručnjaka, a temeljit će se na mogućim trenutnim interesima grupe djece ili individualnih interesa pojedinog djeteta. Djeca će samostalno birati čime se i u kojem trenutku žele baviti te koliko će se u određenoj aktivnosti zadržati. U dječjem vrtiću aktivnosti će se planirati na temelju interesa djece pa će se samim time djeci pružati podrška u razvijanju vlastitih interesa i preferencija, kao i u razvijanju autonomije svakog djeteta ponaosob. Ovakvim načinom rada, u dječjem će se vrtiću nastojati njegovati znanstvene spoznaje o višestrukim inteligencijama i o različitim načinima učenja svakog pojedinog djeteta.

Djeca će sve obroke konzumirati unutar prostora dnevnog boravka djece te će time doprinijeti fleksibilnoj organizaciji obroka. Za djecu koja će u ustanovu dolaziti rano biti će pripremljen zajutrak u obliku toplih napitaka i keksa te će se djeca istim posluživati prema vlastitim potrebama. Doručak će biti organiziran u periodu od 8:00 do 8:30 sati te će se u tom periodu djeca moći poslužiti istim. Velika pozornost će biti usmjerena na poticanje samostalnosti kod djece pa će se tako djeca sama posluživati obrocima, individualno ili u malim grupama, odnosno prema potrebi i mogućnosti djeteta. Dječji vrtić neće imati vlastitu kuhinju već će se u priručnoj kuhinji posluživati hrana dostavljena putem cateringa. Zbog navedenog, pazeći da se djeci servira svježe pripremljena hrana, ručak će biti poslužen u sobi dnevnog boravka u vremenskom periodu od sat vremena.

Dnevni odmor djece biti će organiziran u periodu nakon ručka te će svako dijete imati vlastiti krevet. Ukoliko djeca budu imala potrebe za odmorom tokom dana, vrijeme za odmor djece nastojat će pratiti njihove individualne potrebe te će se sobe dnevnog boravka djece opremiti namještajem koji će omogućiti djeci da odmore onda kada za to imaju želju ili potrebu (fotelje, kauči, strunjače, „mekani centar“). U starijoj mješovitoj skupini u 10-satnom programu sva djeca polaznici ove skupine imat će popodnevni odmor u skladu s pravilima grupe ali i njihovim potrebama, dok u starijoj mješovitoj skupini djece u 6-satnom programu, djeca polaznici te skupine neće imati potreba za popodnevnim odmorom.

* 1. **DJELATNICI VRTIĆA**

U vrtiću je ukupno zaposleno 9 djelatnika, od čega 5 odgojiteljica, 1 pedagog, 1 zdravstvena voditeljica, spremačica-servirka i ravnatelj.

**Tablica 4. Djelatnici vrtića**

|  |  |  |  |
| --- | --- | --- | --- |
| **Skupina poslova** | **Naziv radnog mjesta** | **Broj radnika** | **Radno vrijeme** |
| Vođenje i upravljanje | Ravnatelj | 1 | Puno radno vrijeme |
| Stručni i stručno pedagoški poslovi | Odgajateljice | 5 | Puno radno vrijeme |
| Pedagog | 1 | 12 h tjedno |
| Zdravstvena voditeljica | 1 | 6 h tjedno |
| Pomoćno-tehnički poslovi | Spremačica-Servirka | 1 | Puno radno vrijeme |

Tjedna satnica odgojitelja utvrđena je prema Državnom pedagoškom standardu predškolskog odgoja i naobrazbe i iznosi 40 sati tjedno. Tjedna obveza od 40 sati za odgojno-obrazovne djelatnike strukturirana je od 27,5 sati neposrednog rada s djecom na 11 tjednoj osnovi, odnosno 5,5 sati neposrednog dnevnog rada s djecom. Tijekom 12,5 sati tjedno obavljaju se ostali poslovi (planiranje, pripremanje, suradnja s roditeljima, permanentno stručno usavršavanje, odgojiteljska vijeća, aktivi, radni dogovori, rad u timovima i sl.).

**2.3.1 Uloga odgajatelja**

Odgajatelj djece rane i predškolske dobi radit će na poslovima njege i skrbi te odgoja i obrazovanja djece od navršene treće godine života do polaska u osnovnu školu. Uloga odgajatelja u odgojno-obrazovnom procesu je kompleksna i multidimenzionalna. (19)

Odgajatelji će posjedovati znanja o djetetovu razvoju i teorijama učenja djece, o razvojnosti kurikuluma, o tome kako kreirati zdravu, sigurnu i poticajnu sredinu te imati razvijenu sposobnost promatranja djece i kvalitetne komunikacije. Osim što će provoditi odgojno-obrazovni rad sa djecom, odgajatelji će promatrati djecu i njihovu igru i rad te na temelju zapažanja i evaluacije vršiti planiranje daljnjih aktivnosti i rada djece (i odraslih) u vrtiću. (19)

Odgajatelji će, također, raditi na poslovima prikupljanja, izrađivanja i održavanja sredstava za rad s djecom te voditi brigu o kvaliteti, estetskom izgledu i funkcionalnosti svih prostora unutar vrtića, osobito u onim prostorima u kojima vrijeme provode djeca. Uloga odgajatelja je da kreira onakve prostore i materijalne uvjete koji će poticati razvoj i podržavati interese svakog djeteta ponaosob te uvjete koji će omogućiti da svako dijete u potpunosti ostvari svoje potencijale.

Osim navedenih poslova, odgajateljeva je dužnost voditi dokumentaciju o djeci i njihovom razvoju, sposobnostima i potencijalima. Odgajatelji će voditi razvojne mape svakog djeteta te će po izlasku iz ustanove svako dijete dobiti vlastitu mapu djetinjstva odnosno vremena koje je provelo u samoj ustanovi.

Odgajateljev je posao surađivati s djecom, roditeljima, sustručnjacima i stručnim suradnicima u dječjem vrtiću kao i sa vanjskim čimbenicima u lokalnoj zajednici. Osobit naglasak dječji vrtić će staviti na suradnju obitelji i vrtića te će odgajatelji imati ključnu ulogu u kreiranju partnerstva s obiteljima. To će činiti putem različitih aktivnosti, poput organizacija roditeljskih sastanaka (informativnih, edukativnih, radioničkih), individualnih sastanaka s roditeljima, organizacija druženja i izleta s roditeljima, pozivanjem roditelja na boravak u grupi s djecom, ali i pozivanjem roditelja da svojim doprinosom sudjeluju u stvaranju vrtićkog kurikuluma.

Odgajatelji će biti pozvani sudjelovati u kreiranju vrtićkog kurikuluma te će se tražiti od njih da budu aktivni sudionici u rastu i razvoju ustanove te time doprinesu kvaliteti kulture vrtića. Također, odgajatelji će biti dužni provoditi ovaj Program rada s djecom kao i sudjelovati u planiranju i programiranju daljnjeg rada ustanove.

Struktura radnog tjedna odgajatelja izrađena je na bazi 40 radnih sati tjedno. 27,5 radnih sati tjedno odgajatelj će provoditi u neposrednom radu s djecom dok će ostatak radnih sati provesti u, ranije navedenim, ostalim poslovima. Organizacija rada odgajatelja provodit će se u skladu s potrebama djece s višesatnim preklapanjem radnog vremena, posebice u adaptacijskom periodu. Osim navedenih poslova, odgojitelji obavljaju poslove i zadatke utvrđene posebnim zakonima, Statutom Dječjeg vrtića Mali medo i Pravilnikom o unutarnjem ustrojstvu i načinu rada Dječjeg vrtića Mali medo.

**Tablica 5. Tjedna struktura radnog vremena za odgojitelje**

|  |  |  |
| --- | --- | --- |
| Opis poslova |  | Broj sati tjedno |
| 1. Neposredni rad
 |  | 27,5 |
| 1. Ostali poslovi
 | 1. Planiranje

-priprema, valorizacija, dokumentacija | 7 |
| 1. Suradnja s roditeljima

-konzultacije-roditeljski sastanci-informacije | 1 |
| 1. Stručno usavršavanje

-individualno (čitanje stručne literature)-interni aktivi-stručni aktivi | 1 |
| 1. Dnevni odmor
 | 2,5 |
| 1. Ostale zadaće

-uređenje prostora-nabavka didaktičkih materijala i sredstava za rad-svečanosti, izleti, posjete | 1 |
|  | UKUPNO OSTALI POSLOVIUKUPNO TJEDNO ZADUŽENJE | 12,540 |

Svakom odgajatelju na početku pedagoške godine ravnatelj uručuje Rješenje temeljem Pravilnika o radu, o tjednom zaduženju za tekuću pedagošku godinu.

1. **MATERIJALNI UVJETI**

Djelatnost ranog i predškolskog odgoja i obrazovanja odvijat će se u zgradi koja zadovoljava sve sigurnosne i druge uvjete za obavljanje navedene djelatnosti. Primarni 10-satni program će se ostvarivati u sobama dnevnog boravka djece, hodniku i garderobi dječjeg vrtića kao i kraći 6-satni program. Prostori su planski osmišljeni te prate dječje potrebe, nadograđuju se i obogaćuju ovisno o sadržajima rada i potrebama djece. Njegovat će se kreativan pristup u uređivanju unutrašnjosti prostora vrtića kako bi maksimalno iskoristili sve dostupne uvjete te ih učinili funkcionalnim za provođenje dječjih aktivnosti, a ujedno i poštivali estetske kriterije.

Svi prostori će se staviti u funkciju djece vodeći se time da je vrtić dječja kuća u kojoj odrasli kreiraju smisleno okruženje za učenja koja se temelje na suvremenim pedagoškim idejama i znanstvenim spoznajama o učenju djece. Osim unutarnjih prostora vrtića, djeca će biti u prilici koristiti i terase kao i ograđeno dječje igralište opremljeno različitim spravama i različitim vrstama terena stavljajući naglasak na sigurnost djece i na zadovoljavanje njihovih potreba i ostvarivanja njihovih prava. Svakodnevni boravak djece na zraku biti će također jedan od bitnih zadataka dječjeg vrtića te će se tim podržavati zdravlje same djece.

Kao što je već ranije navedeno, samom arhitekturom vrtića omogućena je suradnja između svih soba dnevnog boravka kao i vizualna suradnja sa drugim prostorima unutar zgrade. Time će se doprinijeti većoj cirkulaciji djece kroz prostore kao i korištenje svih prostora vrtića u svrhu dječje igre, učenja i istraživanja. Svi prostori vrtića opremljeni su adekvatnim namještajem koji će time podržavati sigurni boravak djece unutar vrtića.

Sobe dnevnog boravka opremljene su različitim stalnim i povremenim interesnim centrima aktivnostima djece. Centri aktivnosti opremljeni su standardnom didaktičkom opremom koju će nadopunjavati didaktika napravljena od strane odgajatelja kao i pedagoški neoblikovani materijali, a sami će se poticaji za aktivnosti, učenje i igru djece bazirati na trenutnim dječjim interesima i potrebama. Centri aktivnosti će biti razdvojeni namještajem u razini visine dječjih očiju te omogućavati djeci nesmetano i slobodno korištenje materijala, a odgajatelju dozvoljavati lakši uvid u dječju igru.

Planirana didaktička i materijalna oprema po centrima aktivnosti:

* **Centar građenja**: kocke različitih veličina i materijala (lego kocke, drvene kocke, prirodni materijali poput kamena ili drva, karton, plastične kocke, spužve – sve čime djeca mogu graditi i konstruirati; različita prometna vozila, prometni znakovi; nacrti za građenje, sprave za mjerenje – metar, ravnala i sl.), alat
* **Obiteljski centar**: dječja kuhinja, kuhinjska oprema (tanjuri, posude, pribor za jelo i kuhanje, čaše, šalice), kuhinjska pomagala (npr. mikser, mikrovalna pećnica i sl.), različita hrana za igru (voće i povrće od plastike, drva, spužve ili platna ), lutke i oprema za lutke, različita odjeća i obuća za oblačenje i presvlačenje
* **Centar početnog čitanja i pisanja**: olovke, bojice, flomasteri, šiljila, gumice za brisanje, škare, ljepila, slova i brojevi od različitih materijala (spužve, drva, brusnog papira, slamčica), slikovnice, dječje enciklopedije i enciklopedije, društvene igre koje se odnose na početno čitanje i pisanje, ploča za pisanje kredom
* **Likovni centar**: papiri različitih veličina i gramatura, crtaći i slikarski pribor (tempere, vodene boje, olovke, drvene bojice, flomasteri, kistovi, posudice za vodu, crtaći ugljen, tuševi), materijali za prostorno oblikovanje (glina, glinamol, plastelin), ljepila, škare, različiti gliteri, ukrasne trake i papiri, kolaž papir, pedagoški neoblikovani prirodni materijali za likovno izražavanje i istraživanje
* **Istraživački centar**: različiti magneti, povećala, ploče i blokovi za zapisivanje, olovke, bojice, različiti pedagoški nestrukturirani materijali (kamenčići, drveni oblutci, jesenske plodine, školjke, grahorice, grančice, kore drveta i sl.), vaga, metar, ravnala, svjetleći stol
* **Centar za dramske igre**: različite vrste lutki (ginjol, štapne lutke, marionete), tekstualni igrokazi, slikopriče, slikoviti prikazi kazališta i sl.
* **Centar za stolno-manipulativne igre**: društvene igre, slagalice, umetaljke
* **Centar za odmor (mirni/meki centar):** tepih, jastuci, baldahin, fotelje/kauč, intimno svjetlo

Kod pripreme sobe dnevnog boravka i raspoređivanja centara aktivnosti, vodit će se saznanjima i pravilima struke o rasporedu centara (npr. centri sa mirnijim aktivnostima biti će odvojeni od centara za dinamičnije i glasnije aktivnosti, likovni centar bit će smješten blizu kupaonice radi izvora vode i slično) kako bi djeca što slobodnije mogla sudjelovati u aktivnostima koja su odabrala te kako bi mogli što neometanije cirkulirati prostorom i izmjenjivati aktivnosti prema njihovim preferencijama odnosno koncentrirati se na određenu odabranu aktivnost.

Vanjski prostor vrtića opremljen je različitim spravama (ljuljačke, penjalice, klackalice, tobogani, tuneli), a vrtićko dvorište pokriveno različitim vrstama podloga (trava, zemlja, tartan podloge/antistres ploče). Uz sam vrtić nalaze se parkirna mjesta.

Pri nabavci i opremanju didaktičkim materijalima i sredstvima za rad, vodit će se time da materijali zadovolje sve kriterije kvalitetnih poticaja za djecu uključujući pedagošku dimenziju (prilagođenost dobi, multisenzoričnost, polivalentnost, dostupnost), estetski izgled (uredni, skladni materijali koji pozivaju dijete na igru), funkcionalnost materijala kao i sigurnosni aspekt (lakoća manipuliranja, cjelovitost materijala, čvrstoća, odnosno, fizička kvaliteta materijala). Također, naglasak će se staviti na strukturiranje materijala kako bi djeca imala što bolji uvid u ponuđene materijale. Smatramo kako skladnost, urednost i estetski izgled same ponude materijala za igru uvelike doprinosi samoj igri i kvaliteti aktivnosti.

* 1. **Hodnici, garderobe**

Garderobe su odvojene od sobe dnevnog boravka. Svaka soba dnevnog boravka ima svoju garderobu sa ormarićima gdje roditelji odlažu stvari te klupicama koje služe za prezuvanje djece.

* 1. **Sanitarni prostori**

Odvojeni su od sobe dnevnog boravka. Sadrže tri wc-a i četiri umivaonika. Kupaonica je od sobe dnevnog boravka odijeljena velikim fiksnim prozorom kako bi odgojitelji u svakom trenutku mogli pratiti događanja u sobi dnevnog boravka za vrijeme kad presvlače djecu ili obavljaju potrebne radnje u kupaonici.

* 1. **Ciljevi i zadaće osiguravanja materijalnih uvjeta**

Stvaranje sigurnih i optimalnih prostornih materijalnih uvjeta kreirajući poticajno okruženje za razvoj svih kompetencija djece

BITNE ZADAĆE:

* Praćenje i procjenjivanje materijalno tehničkih uvjeta za neposredni rad sa djecom
* Nabava didaktičkih sredstava i igračaka, potrošnog materijala u cilju poticanja razvoja i aktivnog sudjelovanja djece

Kako bi osigurali što optimalnije uvjete za boravak djece u vrtiću, neophodno je održavanje kvalitetnih materijalnih uvjeta rada na razini cijelog vrtića. Bitno je istaknuti kako se materijalni uvjeti rada ne odnose samo na odgojno-obrazovni rad nego i na druge načine održavanja objekta, primjerice na tekuća održavanja kuhinje i kuhinjskih aparata, sanitarnih čvorova, ureda, hodnika, vanjskog prostora i slično.

Od početka pedagoške godine u tijeku su radovi na dogradnji objekta sa još jednim dnevnim boravkom djece, i ti će radovi potrajati nekoliko mjeseci. Očekivani završetak radova je veljača 2025. godine. Cilj je navedenih investicijskih i tekućih održavanja vrtića stvoriti ugodniju i kvalitetniju okolinu za boravak djece, zaposlenika i roditelja, te osigurati kvalitetno funkcioniranje vrtića i svih njegovih dijelova.

1. **ODGOJNO - OBRAZOVNI RAD**

Odgojno-obrazovni rad temeljit će se na humanističko-razvojnoj koncepciji i holističkom pristupu razvoja djeteta, prema relevantnim i važećim dokumentima sa područja ranog i predškolskog odgoja i obrazovanja u Hrvatskoj:

* Programskom usmjerenju odgoja i obrazovanja predškolske djece
* Koncepciji razvoja predškolskog odgoja
* Zakonu o predškolskom odgoju i naobrazbi
* Državnom pedagoškom standardu
* Nacionalnim kurikulumom za rani i predškolski odgoj i obrazovanje
* Prijedlogu koncepcije razvoja predškolskog odgoja
* Programu zdravstvene zaštite djece, higijene i pravilne prehrane
* Razvojnim sposobnostima djece
* Konvencije o pravima djeteta

Odgojno – obrazovni rad će se, također, temeljiti i na tzv. *Novoj paradigmi djetinjstva* odnosno ranog i predškolskog odgoja i obrazovanja i njenim temeljnim postavkama da je dijete od rođenja zasebna osobnost koju, kao takvu, treba poštovati i ozbiljno shvaćati, da ono nije objekt u procesu učenja već da je subjekt koji aktivno participira i konstruira vlastiti život i učenje, da djetinjstvo nije pripremna faza za budući život već je životna faza koja ima svoje vrijednosti i kulturu te da je ono proces socijalne konstrukcije koji djeca i odrasli zajedno grade kao i da je djetinjstvo proces koji se sukonstruira u specifičnom vremenskom, prostornom i kulturološkom kontekstu u kojem se gradi i mijenja.

Bitne zadaće odgojno-obrazovnog rada dječjeg vrtića temeljit će se na razvojnim karakteristikama djeteta i zadovoljenju njegovih potreba, interesa i prava. U dječjem će se vrtiću pratiti suvremene spoznaje o učenju djece pa se tako neće podržavati unaprijed planirane i strukturirane aktivnosti i sadržaje, već će se aktivnosti temeljiti na specifičnim, korektnim i trenutnim interesima djece i njihovim potrebama te spoznaji da djeca najbolje uče neposrednim iskustvom kroz igru. Također će se njegovati i promicati znanstvene spoznaje o samom učenju djece pa će se podržavati integrirani način učenja djece i poticati situacijsko učenje.

Praćenjem djece i dokumentiranjem njihovih aktivnosti (fotografski i video zapisi, anegdotske bilješke, zabilješke, intervjui, liste praćenja djece, dječji radovi i drugi oblici dokumentiranja) odgajatelji će planirati aktivnosti i realizirati ih projektnim načinom ili tematskim programiranjem kako bi djeci omogućili dublje i intenzivnije proučavanje tema koje su sami inicirali. Učenje djece odvijat će se kroz igru (temeljna aktivnost djece rane i predškolske dobi i dominantni oblik učenja) koja djeci omogućava da na njima svojstven način usvoje upotrebljivo, holističko znanje.

Uloga dokumentacije u procesu stvaranja organizacije koja uči i sukonstruiranja kurikuluma, očituje se i kao pomoć odgajateljima u procesu zajedničkog promišljanja njihove odgojno-obrazovne prakse. Jer, vrtić – zajednica koja uči predstavlja sustav u kojem je svaka odgojna skupina organ zajedničkog tijela, koji egzistira toliko uspješno koliko uspješno egzistira tijelo kao cjelina. Zajedničko proučavanje dokumentacije može pomoći u razmjeni informacija i djelića razumijevanja djeteta koje sobom donosi svaki pojedini odgajatelj. Drugim riječima, dokumentacija odgajateljima može pomoći u zajedničkom izgrađivanju, tj. sukonstruiranju boljeg razumijevanja djece, koje je pretpostavka kvalitetnog odgojno-obrazovnog rada. Njena vrijednost posebno dolazi do izražaja u zajedničkoj refleksiji odgajatelja jer omogućuje analizu vlastitih intervencija u aktivnostima s djecom i procjenjivanje ukupne kvalitete vlastitog odgojno-obrazovnog rada.

Temeljni ciljevi odgojno-obrazovnog rada usmjerit će se na pružanje podrške holističkom razvoju djece, razvoju osobnosti djeteta, poštivanju dječjih prava u svim aspektima (prema Konvenciji o pravima djeteta), kao i poticanje razvoja ključnih kompetencija za cjeloživotno učenje (komunikacija na materinskom jeziku, komunikacija na stranim jezicima, matematička kompetencija i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativa i poduzetnost, kulturna svijest i izražavanje) te promociju važnosti održivog razvoja.

Vođeni Nacionalnim kurikulumom za rani i predškolski odgoj i obrazovanje, ističemo usmjerenje na osiguranje dobrobiti za dijete. Osigurati multidimenzionalan, interaktivni, dinamični i kontekstualan proces kojim se integrira zdravo i uspješno individualno funkcioniranje te pozitivni socijalni odnosi u kvalitetnom okruženju vrtića.

Osobito poticati stvaralačke mogućnosti kao (prema Programskom usmjerenju, 1991.):

* Znatiželjan, aktivan i stvaralački odnos prema okolini
* Cjeloviti oblici opažanja i imaginacije
* Razvoj govora te osnovnih oblika ljudskog komuniciranja
* Razvoj društvenosti, suosjećanja i samokontrole
* Senzibilnost za glazbu, poetsku riječ, različite oblike umjetničkog izražavanja i dr.

U planiranju odgojno-obrazovnog rada vodit će se briga o specifičnosti odgojne skupine te psihofizičkim mogućnostima, potrebama djece te socijalnim, ekonomskim, kulturnim, vjerskim i drugim potrebama polaznika našeg vrtića i sredine u kojoj živimo.

U radu s djecom osuvremenjivat će se humanističko-razvojni pristup organizacijom razvojno-primjerene prakse, u skladu sa tri osnovna načela:

* Individualizacija
* Sloboda izbora aktivnosti
* Partnerstvo s roditeljima

Program i svi sadržaji koji će se birati za rad s djecom biti će u skladu sa tijekom godišnjih doba i kršćanskih svetkovina, sa posebnim naglaskom na razvijanju i njegovanju kreativnosti kod djece. Pedagoška dokumentacija voditi će se prema Pravilniku o sadržaju i vođenju pedagoške dokumentacije.

Sukladno Godišnjem planu i programu rada ustanove, odgojitelji će dnevno planirati aktivnosti, sadržaje, materijale i sredstva ponuđena djeci i bilježiti zapažanja o njihovim aktivnostima, reakcijama, ponašanju kako bi svakodnevno pratili u kolikom intenzitetu i na koji način potiču razvoj svakog pojedinog djeteta i pojedine skupine u cjelini.

Ostvarivanje i realizacija ciljeva i zadaća u odgojno-obrazovnom procesu vršit će se planski i dogovorno. Odgojitelji će međusobno dogovarati suradnju te će se nadopunjavati u svojim planovima po skupinama. U opremanju prostora i dalje ćemo se voditi idejom o osiguranju poticajnog okruženja za djecu, gdje ona mogu na pozitivan način zadovoljiti vlastitu potrebu za istraživanjem, igrom i druženjem. Kako dječje zanimanje za određenu vrstu poticaja pada s vremenom, odgojitelji će nastojati održavati razinu poticajnog materijalnog okruženja. Djeci će se kroz različite centre nuditi materijali koji će poticati razvoj njihovog kognitivnog, emocionalnog i socijalnog statusa. Kod djece će se i dalje poticati samostalnost u donošenju zaključaka, rješavanju problemskih situacija, predlaganju rješenja, predviđanju rezultata i posljedica određenih aktivnosti.

I dalje ćemo raditi na razvoju pozitivnog stava i uspostavljanju različitih oblika komunikacije između djece na svim razinama.

Značajni dio profesionalnog razvoja dječjeg vrtića biti će usmjeren na cjeloživotno učenje odgajatelja i kvalitetu njihova rada. Kako bi mogli ostvariti i njegovati ciljeve i vrijednosti, vrtić će se usmjeriti na ulogu odgajatelja u odgojno-obrazovnom procesu, kao složenu i vrlo suptilnu, koja traži konstantno revidiranje vlastitog djelovanja. Razina uključenosti, usmjeravanja, podržavanja i poticanja odgajatelja u procesu dječjeg učenja u dječjem vrtiću biti će jedna od važnijih segmenata pedagoške prakse kroz koji će se promatrati napredak ustanove i profesionalni rast stručnjaka u ustanovi.

* 1. **Stručna dokumentacija**

Prema Pravilniku o obrascima i sadržaju pedagoške dokumentacije i evidencije o djeci u dječjem vrtiću, pedagoška dokumentacija podrazumijeva:

1. Matičnu knjigu djece

2. Knjigu pedagoške dokumentacije odgojne skupine

3. Imenik djece

4. Ljetopis dječjeg vrtića

5. Godišnji plan i program odgojno-obrazovnog rada

6. Godišnje izvješće o ostvarivanju plana i programa rada

7. Program stručnog usavršavanja

8. Dosje djeteta s posebnim potrebama

9. Knjigu zapisnika

Dječji vrtić uredno vodi propisanu pedagošku dokumentaciju. Dodatnim dokumentiranjem moguće je dobiti cjelovitiju sliku djeteta, ali i odgojne skupine što olakšava planiranje daljnjih aktivnosti. Jedan dio dokumentacije o aktivnostima vode sama djeca i to crtežima, natpisima, izradom plakata, trodimenzionalnih tvorevina i sl. Ovakva dokumentacija služi djeci kao podsjetnik na ono što se do sada radilo te kao poticaj za razmišljanje što će se raditi dalje. Na ovakav način dijete ima priliku prisjetiti se svojih prethodnih ideja i načina razmišljanja te ih ponovno interpretirati. Ovim pristupom odgojitelji pozitivno utječu na razvoj metakognitivnih sposobnosti djece.

Tijekom rada odgojitelji u svakoj skupini dokumentiraju provedbu odgojno obrazovne prakse bilježenjem, transkriptima, fotografiranjem i videozapisima. Odgojitelji stavljaju naglasak na povezivanje sadržaja kroz različita područja, s namjerom dubljeg razumijevanja određenih spoznaja, učenjem različitih vještina pri čemu se razvijaju pozitivni stavovi kod svakog djeteta. Tijekom godine provode se kritičke refleksije odgojitelja i stručnog suradnika pedagoga radi unaprjeđivanja načina komunikacije s djecom, kompetencija te poticanje kritičkog mišljenja kod djece. U svrhu unaprjeđenja odgojno obrazovnog rada, promišlja se o kvalitetnim iskoracima odgojno obrazovnog rada usmjerenih na cjelokupni rast i razvoj, poštivanje i uvažavanje individualnih potreba svakog djeteta.

* 1. **Praćenje i vrednovanje**

Kroz pedagošku godinu stručni djelatnici usmjereni su na samovrednovanje zbog stvaranja boljih temelja za objedinjeno vrednovanje. Vrednovanje unutar ustanove provodi ravnatelj, odgojitelji i stručni suradnik na osnovu timskog planiranja i evaluacije procesa i rezultata, na sastancima stručnog tima, radnim stručnim aktivima, te odgojiteljskim vijećima. Pratimo provedbe aktivnosti i ostvarivanje ciljeva definiranih razvojnim planom ustanove. Odgojitelji vode pedagošku dokumentaciju sukladno Pravilniku o obrascima i sadržaju pedagoške dokumentacije i evidencije o djeci u dječjem vrtiću.

Cjelovito vrednovanje odgojno-obrazovnog rada usmjereno je prema vrednovanju samih programa i njihovoj kvaliteti, ali i vrednovanju odgojno-obrazovnih postignuća djece prema postavljenim očekivanim ishodima – kompetencijama. Osim postignuća, vrednujemo proces učenja što je jedna o važnih aktivnosti djeteta i odgojitelja. Koristimo različite metode za osvrt i izvore informacija: tromjesečna, tjedna, dnevna planiranja i zapažanja, timska planiranja i osvrti, praćenje provedbe bitnih zadaća i izvještavanje, dosjee djeteta, upitnici, ankete, procjena razine kvalitete konteksta, praćenje razvojnog statusa djece od strane stručnih suradnika (pedagoga i zdravstvenog voditelja), refleksija i samorefleksija svih stručnih radnika, uključenost roditelja u različite oblike suradnje.

Napredovanje svakog djeteta prati se kroz individualnu razvojnu mapu. Djetetu se pruža mogućnost samovrednovanja, vršnjačkog vrednovanja, roditeljima za aktivno uključivanje, a svim stručnim radnicima za unapređivanje kvalitete procesa odgoja i obrazovanja u Dječjem vrtiću.

* 1. **Inkluzija djece s poteškoćama**

**Svrha:** Unaprjeđivanje kriterija individualizacije u cjelovitom okruženju za učenje.

Individualizacija kao pojam podrazumijeva stavljanje ustanove u kontekst razumijevanja i zaštite potreba pojedinca. Ustanova koja zadovoljava kriterije individualizacije u pravilu je inkluzivna ustanova i u njoj je različitost kao takva polazište za razvoj.

**Opći cilj:**

Kroz sastanke individualizacije usmjeravanje planiranja zadaća u odgojno obrazovnom radu prema oblikovanju vrijednosnog sustava koji afirmira ideju različitosti. Individualizacija procesa prema jakim stranama djeteta je regulacija posebnih potreba zaštitom dječje autentičnosti u igri i procesu učenja.

Osnaživanje odgajatelja u individualiziranom planiranju zadaća, promišljanju aktivnosti i individualizaciji projektnog rada.

1. Zaštita dječje autentičnosti u ustanovi ranog razvoja.

2. Razvijanje fleksibilnosti u poznavanju i primjeni individualizacije, afirmacije fleksibilnosti u odgojno obrazovnom procesu i osjetljivosti za podržavanje različitosti kod svih sudionika odgojno obrazovnog procesa.

3. Zastupanje kriterija kvalitetne individualizacije u vrtiću.

4. Osnaživanje odgajatelja u valorizaciji individualizaciji aktivnosti.

5. Osnaživanje odgajatelja u usklađivanju sadržaja neposrednog rada i dinamike razvojnog procesa djece.

Specifični ciljevi:

1. Integriranje sadržaja stručnog usavršavanja odgojitelja u neposrednu odgojno – obrazovnu praksu.

2. Prilagodbe i individualizacija fizičkog okruženja za učenje

3. Razumijevanje elemenata Individualiziranog odgojno obrazovnog plana

4. Osnaživanje odgojitelja u praćenju i razvijanju spontane dječje igre s naglaskom na procjenu i podržavanje uključenosti i dobrobiti djeteta te refleksiju i samorefleksiju u odnosu na video zapise i foto dokumentaciju.

**Ključne aktivnosti:**

1. Realiziranje radnih dogovora individualizacije na mjesečnoj razini. Edukacijski elementi susreta odnose se na poučavanje o kriterijima individualizacije i načinima praćenja provođenja individualizacije. Važan dio susreta je promišljanje o našoj osobnosti, potrebama, vrijednostima i kako sami utječemo na zadovoljavanje potreba ostalih sudionika odgojno-obrazovnog procesa. Valorizacijski elementi susreta podrazumijevaju analizu video snimaka i procesnih fotografija.

2. Aktivnosti u neposrednom radu s djecom su: promatranje i planiranje prema jakim i slabim stranama djeteta. Implementacija dogovorenog. Valorizacija postignuća primjenom različitih načina praćenja.

3. Aktivnosti na planiranju su: analiza izjava, fotografija i bilješki o aktivnostima djece. Rasprave o kriterijima individualizacije i autentičnosti općenito.

4. Uključenost roditelja kao partnera u individualizirano planiranje.

5. Dokumentiranje, izvještavanje i promocija sadržaja i aktivnosti definiranih na planiranju. Sadržaji planiranja lako se integriraju u projektni rad i bilježe u knjigama pedagoške dokumentacije i razvojnim mapama, te prezentiraju na roditeljskim sastancima i publikacijama.

Roditelji su uključeni u realiziranje aktivnosti kroz: roditeljske sastanke, oglašavanje aktivnosti na panoima, individualne refleksije s roditeljima o razvojnim potencijalima djeteta i preporuke roditeljima u komunikaciji i planiranju slobodnog vremena na individualnim razgovorima.

Voditelj je stručni suradnik pedagog. Uloga voditelja je priprema individualiziranog planiranja za odgajatelje te realiziranje individualiziranog planiranja u suradnji roditelja i odgojitelja, praćenje ishoda individualiziranog planiranja u neposrednom radu odgojitelja i roditelja.

Uloga odgajatelja je promatranje i bilježenje učinka individualizacije na razvojni proces djece. Odgojitelji provode analizu učinkovitosti prilagodbi vezanih za individualizaciju, analizu procesnih fotografija i video zapisa individualiziranih aktivnosti te razgovaraju o utjecaju istih na razvojni proces djeteta.

Roditelji su partneri u procesu individualiziranog planiranja, preporučuju elemente podrške za djecu te sudjeluju u neposrednom radu s djecom u vrtiću i kod kuće.

* 1. **PROGRAM PREDŠKOLE**

Program predškole je obvezan za svu djecu u godini prije polaska u osnovnu školu i dio je sustava odgoja i obrazovanja u Republici Hrvatskoj. Program predškole provodi se sukladno Pravilniku o sadržaju i trajanju programa predškole (Narodne novine, broj 107/14). Provodi se kao kraći program za djecu koja ne pohađaju redoviti vrtićki program, odnosno kao integrirani program za djecu koja ga pohađaju.

Cilj programa predškole je osigurati uvjete koji će djeci omogućiti usvajanje novih znanja, vještina, vrijednosti i stavova, odnosno kompetencija s naglaskom na razvoj inovativnosti, stvaralaštva, rješavanja problema, razvoj kritičkog mišljenja, poduzetnosti, informatičke pismenosti i socijalnih kompetencija.

Za djecu uključenu u redovne programe vrtića program predškole se odvija od 1. listopada 2024. do 31. svibnja 2025. godine u minimalnom trajanju od 250 sati. Osnovna zadaća programa predškole je razvijanje i unapređivanje tjelesnih, emocionalnih, socijalnih i spoznajnih potencijala djeteta te poticanje komunikacijskih vještina potrebnih za nove oblike učenja.

Detaljan Program rada predškole u DV Mali medo utvrđen je zasebnim dokumentom.

* 1. **OBOGAĆIVANJE ODGOJNO-OBRAZOVNOG RADA**
		1. **Priredbe u vrtiću**

Dječji vrtić Mali medo prepoznatljiv je po specifičnim manifestacijama koje se tradicionalno održavaju svake pedagoške godine. One predstavljaju dio kurikuluma Vrtića, odnosno njegov osobni „pečat“ i rezultat su angažmana svih sudionika odgojno-obrazovnog procesa.

Tijekom godine organizirat će dvije predstave za djecu s vanjskim suradnicima.

Priredbe u vrtiću organiziraju se tradicionalno za božićne blagdane i za kraj pedagoške godine.

**4.5.2. Izleti djece i odgojno-obrazovne posjete**

U planu je jednodnevni izleti s djecom na kraju pedagoške godine. Izlet će se planirati u suradnji s roditeljima i to na temelju interesa djece i specifičnosti odgojne skupine.

1. **NJEGA I SKRB ZA TJELESNI RAST I ZDRAVLJE DJECE**

Zdravstvena voditeljica u dječjem vrtiću svoj plan provodit će kontinuirano tijekom godine sukladno “Programu zdravstvene zaštite djece, higijene i pravilne prehrane u dječjim vrtićima˝. Zalagat će se za osiguranje i unapređivanje zaštite zdravlja djece, pravilne prehrane te zdravog stila življenja.

Kroz odgojno - obrazovni proces zajedno sa ostalim stručnim timom, ravnateljicom i odgajateljima integrirat će svoja znanja kroz četiri područja:

• zdravstvena zaštita djece

• praćenje i unapređenje sanitarno - higijenskih uvjeta u dječjem vrtiću

• praćenje i unapređenje prehrane djece

• priprema i realizacija zdravstvenog odgoja

Zdravstvena dokumentacija vodit će se u skladu sa “Pravilnikom o obrascima zdravstvene dokumentacije djece predškolske dobi i evidencije u dječjem vrtiću”.

* 1. **Zdravstvena zaštita djece**

Cilj zdravstvene zaštite je stvaranje uvjeta za pravilan rast i razvoj djeteta, prevenciju oboljenja te podršku djetetu pri stvaranju navika zdravog načina življenja. Praćenje psihofizičkog razvoja djece u skupini ili identifikacija djece s posebnim zdravstvenim potreba (kronične bolesti, alergije…) provodit će se predočenjem potvrde o obavljenom sistematskom zdravstvenom pregledu predškolskog djeteta prije upisa u vrtić, temeljem druge liječničke dokumentacije te provođenjem individualnim razgovorima s roditeljima.

Redovitim praćenjem zdravstvenog stanja djece kroz evidenciju pobola, praćenjem epidemiološke situacije te provjerom dokumentacije o cijepljenosti i evidencije procijepljenosti preventivno ćemo djelovati na suzbijanje bolesti u situacijama epidemioloških indikacija.

Kod djece ćemo što više poticati kulturno – higijenske navike i poticati svakodnevni boravak na svježem zraku uz šetanje, vježbanje i razne sportske aktivnosti.

Antropometrijskim mjerenjem pratit ćemo tjelesni rast i razvoj djece u skupini na početku i na kraju pedagoške godine.

Kako bi osigurali kvalitetu skrbi za tjelesni rast i razvoj djece, provodit će se preventivne mjere za očuvanje i unapređenje zdravlja djeteta i integriranje sadržaja zdravstvenog odgoja u odgojno-obrazovni program. Suradnjom svih sudionika ostvarivanja programa (dijete – svi zaposleni – roditelji – zdravstvene ustanove – lokalna zajednica) promicat će se briga za vlastito zdravlje djece kao i za zdravlje njihove okoline. (10)

Stvarati će se optimalni uvjeti za tjelesni razvoj i očuvanje zdravlja djece. Povećavati će se efikasnost suradnje svih sudionika u odgojno-obrazovnom procesu za očuvanje i unapređenje zdravlja djece. Provoditi će se higijenski propisi za ispravno postupanje sa hranom, osigurati će se osnovni uvjeti prerade i pripreme hrane, provoditi će se opće mjere higijene prostora, zbrinjavanje otpada, održavanje opreme, održavanje osobne higijene radnika, briga za njihovo zdravlje – sistematski pregledi.

Bitne zadaće u segmentu njege i skrbi za tjelesni rast i zdravlje djece odnosit će se na sustavno praćenje rasta i razvoja djece, kvalitetnu prehranu djece prema važećim standardima i propisima te prilagodbu prehrane kod djece sa zdravstvenim poteškoćama, provedbu preventivnih mjera sa ciljem smanjenja pobola i ozljeda djece, provođenje protuepidemijskih mjera u slučaju pojave zaraznih bolesti te zdravstveni odgoj djece, radnika i roditelja.

Mjere zdravstvene zaštite provodit će se prema Programu zdravstvene zaštite djece, higijene i pravilne prehrane djece u dječjim vrtićima te Zakonu o predškolskom odgoju.

Mjere zdravstvene zaštite djece provodit će se:

* uvidom u liječničke potvrde prilikom upisa u dječji vrtić te provođenjem individualnih razgovora s roditeljima
* kontinuiranim antropometrijskim mjerenjem tjelesne težine i visine
* preventivnim postupcima u cilju sprječavanja bolesti i ozljeda
* praćenjem pobola djece, poduzimanjem protuepidemijskih mjera u suradnji sa ZZJZ-KKŽ te nadležnim pedijatrima, kao i suradnjom sa obiteljskim liječnicima koji rade na području Općine Gornja Rijeka
* pružanjem prve pomoći kod nastanka ozljeda djece
* zdravstvenim odgojem djece, roditelja, odgojitelja i ostalih djelatnika u svrhu usklađivanja odgojnih postupaka

U programu rada ustanove posebna pozornost posvetit će se zdravstvenoj preventivi, skrbi i praćenju rasta i razvoja djece. Zdravstveni voditelj vodit će individualni zdravstveni karton djece putem kojeg će se osigurati evidencija zdravstvenog stanja svakog djeteta (evidencija bolesti, procijepljenosti i epidemioloških indikacija, potvrda o obavljenom sistematskom zdravstvenom pregledu djeteta prije upisa u vrtić te potvrde o obavljenom zdravstvenom pregledu nakon izostanka zbog bolesti).

Posebna pozornost posvetit će se nizu preventivnih mjera kako bi umanjili mogućnosti prijenosa infekcija među djecom.

* 1. **Higijena prostora**

Cilj je osigurati najveću moguću razinu higijene prostora, stalni nadzor nad higijensko - sanitarnim uvjetima unutarnjih i vanjskih prostora, osiguranje sigurnosnih uvjeta boravka djeteta u vrtiću te pravovremeno i odgovarajuće reagiranje u uvjetima epidemiološke opasnost. Provođenja implementiranog HACCP sustava provodit će se prilikom preuzimanje hrane uz vođenje HACCP dokumentacije.

Zdravstvena voditeljica vršit će redovitu kontrolu prostora prilikom pranja, čišćenja i dezinfekcije uz osiguranje dovoljne količine sredstava za opću higijenu djece. U suradnji s ZZJZKKŽ u vrtiću se provodi praćenje provođenja kontinuiranog zdravstvenog nadzora nad ispitivanjem mikrobiološke čistoće objekta.

Provodit će se nadzor nad organiziranjem i provođenjem obveznih preventivnih mjera dezinsekcije, deratizacije i dezinfekcije unutar objekta dvaputa godišnje.

Također, svi djelatnici dječjeg vrtića obavljat će redovite zdravstvene preglede (higijensko-sanitarni pregled) sukladno važećim propisima.

Održavanje higijene i nadzor nad higijenskim stanjem uključuje:

* provjetravanje prostorija
* Čistoća ustanove, svakodnevna dezinfekcija sanitarnog čvora
* odgovarajuće grijanje zimi
* propisani broj djece u prostoriji
* redovito pranje i mijenjanje posteljine
* osigurati zdravstveno ispravnu vodu
* osigurati odgovarajući namještaj koji ne pogoduje nastanku ozljeda
* osigurati dovoljnu količinu sredstava za opću higijenu djece
* provoditi mjere dezinfekcije, deratizacije i dezinsekcije
* održavanje i čistoća okoliša Dječjeg vrtića
* sanitarno higijenski nadzor i epidemiološki nadzor
	1. **Prehrana djece**

Planiranje prehrane djece voditi će se preporukama i smjernicama pravilne prehrane te prehrambenim standardima. Jelovnike će sastaviti zdravstveni voditelj u suradnji sa kuharima poštujući gore navedene standarde i preporuke. Hrana će se pripremati i dostavljati u vrtić putem catering službe, a osoblje koje dolazi u doticaj s hranom educirati će se prema HACCP planu.

Stavljajući naglasak na sezonsku izmjenu namirnica, u dječjem vrtiću će se jelovnici izmjenjivati na tjednoj bazi (4 različita jelovnika) sa kompletnim sezonskim izmjenama dva puta godišnje. Također, jelovnici će se prilagođavati djeci sa posebnim potrebama u prehrani na temelju liječničkih preporuka. Kako bi osigurali i poticali preporučeni dnevni unos tekućine u sobama dnevnog boravka djeci će cijeli dan biti dostupna voda. Promišljenim dnevnim ritmom skrbiti će se o osnovnim potrebama djece pa će se zadovoljavanje potrebe za hranom i pićem provoditi fleksibilno i individualnim pristupom. Djeci će tijekom boravka u vrtiću biti ponuđeno 5 obroka (zajutrak, doručak, voćni obrok, ručak, užina).

* 1. **Preventivni postupci u sprječavanju razvoja bolesti**

Zdravstveni odgoj djece u svrhu prevenciji smanjivanja pobola i ozljeda provoditi će se putem niza aktivnosti u svakodnevnoj igri djece, integrirajući sadržaje zdravog življenja u svakodnevni odgojno-obrazovni proces. Velika pažnja posvetit će se osamostaljivanju djece u aktivnostima očuvanja zdravlja (npr. higijena ruku, tijela, pravilni postupci pri kašljanju, brisanju nosa), kao i podržavanju samostalnosti djece, slobode izbora i uključenosti u situacijama njege, prehrane i odmora.

Stjecanje zdravih navika (zdrava hrana, dovoljan unos tekućine, kretanje, odmor) ostvarivat će se korištenjem svakodnevnih životnih situacija za zdravstveno odgojno djelovanje i stjecanje osnovnih znanja i vještina o očuvanju zdravlja.

Također, u svrhu prevencije razvoja bolesti i očuvanja zdravlja i dobrobiti djece organizirat će se posjete zdravstvenim ustanovama (stomatološka i liječnička ordinacija, ljekarna) i ustanovama koje promiču sigurnost ljudi (vatrogasci, policija i sl.), ali i omogućiti djeci susrete sa ljudima i zanimanjima koji brinu o zdravlju i sigurnosti u prostorima vrtića.

* 1. **Zdravstvena edukacija roditelja**

Edukacija roditelja na području zdravstvenog odgoja provodit će se organizacijom predavanja i radionica za roditelje, kao i redovitim informiranjem roditelja o brizi za zdravlje i zaštitu djece putem letaka, plakata i oglasne ploče Dječjeg vrtića. Predavanja i radionice vodit će Zdravstvena voditeljica u Dječjem vrtiću Mali medo u svrhu poboljšanja kvalitete zdravlja i zdravstvene zaštite.

Područje zdravstveno-higijenskih uvjeta rada i sigurnosti preduvjet je kvalitetnog rada za rani i predškolski odgoj i obrazovanje. U Dječjem vrtiću će se kontinuirano osiguravati uvjeti za maksimalnu sigurnost djece tijekom boravka u ustanovi, i to osiguravanjem materijalno-organizacijskih uvjeta rada, kao i stručnom osposobljenošću svih djelatnika ustanove.

# **NAOBRAZBA I USAVRŠAVANJE ODGOJNIH DJELATNIKA**

Stjecanje suvremenih teorijskih i praktičnih znanja, vještina i navika u skladu s kurikulumom vrtića, koja su dobra pedagoško-psihološka i didaktičko-metodička podloga za kvalitetno, fleksibilno provođenje programa u skladu s individualnim potrebama djece, roditelja i na kontekst vrtića u užem i širem okruženju.

Složenost i kompleksnost odgajateljskog posla pred njih stavlja potrebu za cjeloživotnim učenjem. Kontinuiranim ulaganjem u sebe i svoje znanje, jačanjem profesionalnih i osobnih kompetencija, odgajatelj stvara pretpostavke za kvalitetan rad sa djecom i obiteljima iz kojih dolaze. Nezaobilazna pretpostavka za osiguranje i unapređivanje kvalitete odgojno-obrazovnog procesa, uz kvalitetno inicijalno obrazovanje, jest i kontinuirano profesionalno usavršavanje odgajatelja i drugih stručnih djelatnika u dječjem vrtiću. Kako bi osigurali razvoj i napredak odgojno-obrazovne prakse „iznutra“, odgajateljima i drugim stručnim djelatnicima vrtića potrebno je osigurati primjereno i kvalitetno kontinuirano profesionalno učenje i razvoj.

Osim informacijskih oblika profesionalnog usavršavanja, potrebno je osigurati i one koji imaju transformacijski potencijal odnosno one koji imaju istraživačko obilježje i omogućuju propitivanje vlastitih uvjerenja, iskustava i svakodnevne prakse. Uvjerenja, odnosno implicitna pedagogija odgajatelja uvelike određuje i njihovo ponašanje i djelovanje pa ako se unapređenje prakse događa bez propitkivanja vlastitih stavova i mijenjanjem tih uvjerenja i cjelokupne odgojne filozofije odgajatelja dolazi do nerazumijevanja promjena i stvaranja otpora.

Kontinuirano profesionalno usavršavanje odgajatelja usmjerit će se ka razvoju njihovih istraživačkih i refleksivnih umijeća. Zajedničkim refleksivnim istraživanjem odgajatelja sa sustručnjacima osposobljavat će se odgajatelje za bolje razumijevanje, postupno mijenjanje i usavršavanje vlastite prakse.

Trend cjeloživotnog obrazovanja, tj. permanentne edukacije i radnicima dječjeg vrtića nameće nove, suvremenije kriterije te je zasnovan na realnim potrebama koje proizlaze iz sve većih potreba roditelja i djece u odnosu na dječji vrtić, kao mjesta u kojem djeca provode veći dio dana.

Prema Zakonu o predškolskom odgoju i naobrazbi, kao i prema Pravilniku o obrascima i sadržaju pedagoške dokumentacije i evidencije o djeci u dječjem vrtiću/N.N.br.83./2001./ odgojitelji su obvezni ostvariti Program stručnog usavršavanja. Odgojiteljsko vijeće usmjerava odgojno- obrazovnu djelatnost i utječe na primjenu teoretskih i stručno pedagoških rješenja u neposrednom pedagoškom radu s djecom.

Tijekom pedagoške godine sudjelujemo na svim raspoloživim stručnim usavršavanjima na području naše ili susjednih Županija. Također pratimo katalog stručnih aktiva od strane Agencije za odgoj i obrazovanje i sudjelujemo na seminarima iz područja vlastitog interesa.

Odgojitelji i ravnatelj dužni su konstantno se baviti unapređenjem vlastitih metoda, znanja i pristupa. Tijekom pedagoške godine odgojitelji se usavršavaju na razne načine kao što su, individualno usavršavanje na način čitanja stručne literature vezano uz područje vlastitog interesa. Usavršavanje u ustanovi tipa organiziranih radionica i stručnih predavanja i na način izlaganja teme sa stručnih aktiva koje prezentiramo na Odgajateljskim vijećima. Plan i realizaciju stručnog usavršavanja vodimo prema Pravilnika o obrascima i sadržaju pedagoške dokumentacije.

# **SURADNJA S RODITELJIMA**

Poticanje suradnje s roditeljima, u težnji od suradnika do partnera u odgojno-obrazovnom procesu- i njihovo uključivanje u odgojno-obrazovni proces.

Vrtić i obitelj su dva osnovna sustava u kojem dijete rane i predškolske dobi zadovoljava svoje osnovne potrebe, raste i razvija se, stječe prve spoznaje o sebi i svijetu u kojem živi, uči o komunikaciji i odnosima s drugima te razvija svoje potencijale i stječe vještine i razvija spoznaje potrebne za cijeli život.

Dječji vrtić i obitelj prirodno su usmjereni jedni na druge jer imaju zajednički cilj – zdravo, kompetentno, samopouzdano, odgojeno i obrazovano dijete (9). roditelji i odgajatelji susreću se na istim odgojnim zadacima, ali svatko u svojoj ulozi. Kako bi podržavali roditeljsku ulogu i razvijali roditeljske kompetencije u vrtiću ćemo provoditi niz aktivnosti u koje ćemo uključivati roditelje.

Uzmemo li u obzir da je za kvalitetan dječji razvoj potreban kontinuitet i dosljednost, važno je ostvariti partnerstvo roditelja i odgajatelja, što uključuje kompatibilnost programa ustanove i kulture kojoj djeca pripadaju. Kontinuitet i skladnost događanja u obiteljskoj sredini i predškolskoj ustanovi nužni su za stimuliranje dječjeg razvoja i prirodnog obogaćivanja njegove osobnosti, a usklađenost odgojnih postupaka odgajatelja i roditelja te njihova kvalitetna suradnja otvaraju velike mogućnosti za povoljan utjecaj na dijete i njegov razvoj u cjelovitu ličnost. Unatoč različitosti uloga u odgoju djece, roditelji i odgajatelji smatraju se partnerima u zajedničkoj djelatnosti. Dobrom suradnjom odraslih, kod djeteta se razvija osjećaj sigurnosti, vlastite vrijednosti u kontekstu vrtića te se povećava broj njegovih korisnih reakcija i doživljaja. Utjecaj na dijete može se postići samo usklađenim djelovanjem roditelja i odgajatelja jer u suprotnom djeluju zbunjujuće i obeshrabrujuće na dijete. Takvo usklađivanje djelovanja jednih i drugih moguće je postići samo kroz ravnopravne odnose, aktivnim dijeljenjem informacija, obaveza, ciljeva i odgovornosti vezanih uz odgoj (i obrazovanje) djeteta. Odgojno-obrazovno djelovanje roditelja i odgojitelja iziskuje njihovo međusobno razumijevanje i suradnju, čime se stvaraju uvjeti za ostvarivanje jedinstveno shvaćenih i prihvaćenih bitnih ciljeva odgoja i obrazovanja u svrhu zadovoljavanja potreba i ostvarivanja razvojnih mogućnosti djeteta.

U suvremenoj pedagogiji ranog djetinjstva, pomiču se granice roditeljskog uključivanja u proces. Samu razliku pogleda na roditelje i njihovo participiranje vidimo i unutar dokumenata koji se odnose na područje ranog i predškolskog odgoja i obrazovanja pa tako u Programskom usmjerenju (1991) nailazimo na pojam „suradnje s roditeljima“, dok se u novom Nacionalnom kurikulumu za rani i predškolski odgoj i obrazovanje (2014) pojavljuje pojam „partnerstva odgajatelja i roditelja“. Važan se pomak vidi i u samom pogledu na roditelje koji „postaju“ osobe sa svim svojim kvalitetama, potrebama, pravima i željama, a ne samo izvršitelji odgajateljevih preporuka. Roditelji postaju svojevrsni učitelji odgajateljima, što se od odgajatelja očekuje i da to prihvate. Također, u novim shvaćanjima suradnje odnosno partnerstva, roditelji prestaju biti samo „produžena ruka“ odgajateljima, već se i njima treba omogućiti rast i razvoj, kao i zadovoljenje potreba i samoaktualizaciju. Psiholog Bronfenbrenner tvrdi da će „programi koji stavljaju naglasak na direktno uključenje roditelja u aktivnosti kojima se potiče razvoj djeteta, imati konstruktivni utjecaj u bilo kojoj dobi, no što ranije sa tim počne i što dulje takve aktivnosti traju, to će dijete imati više koristi“.

Roditelji će činiti važnu kariku u našoj vrtićkoj obitelji stoga ćemo ih nastojati što više uključiti u odgojno-obrazovni proces. Sve odgojne skupine održat će zasebne roditeljske sastanke kako bi roditelje upoznale s planom i programom rada, predložile suradnju u realizaciji istih, održavale stručna predavanja prema interesima roditelja, upoznale s dnevnim ritmom u vrtiću i novostima u radu.

## **Oblici suradnje s roditeljima**

***a) Individualni razgovor***

* pomoć roditelju i djetetu u prilagodbi
* razgovor - intervju roditelja prije dolaska djece u vrtić
* savjetodavni razgovori s roditeljima (problemi)
* svakodnevno razmjenjivanje bitnih informacija tijekom dolaska i odlaska djeteta
* individualne konzultacije s roditeljima- prema interesu roditelja
* zajedničko rješavanje problema vezano uz poteškoće djeteta
* pronalaženje najpovoljnijeg oblika suradnje ponaosob roditelja

***b) Roditeljski sastanci –*** *organizirat će se dvaputa u godini, a po potrebi i više*

***c) Kutić za roditelje***

* pisani stručni materijali, informacije, preporuke za čitanje, posjete, TV emisije i dr.
* jelovnici
* animiranje roditelja za suradnju (prikupljanje raznog materijala)
* dječji radovi, slike, fotografije i sl.
* ideje za aktivnosti s djecom kod kuće - što smo se igrali u vrtiću – igrajte se i vi
* obavijesti, upute, ažurna web stranica

 ***d) Uključivanje roditelja u rad vrtića i realizaciju programa***

* sakupljanje i donošenje neoblikovanog materijala
* izrada igračaka i sredstva za igru
* pomoć roditelja u organizaciji ili sudjelovanje u posjetima, izletima, svečanostima
* uključivanje u rad odgojne skupine
* uključivanje roditelja u sponzorstvo i zajednička druženja
* radionice za roditelje

Oblici uključivanja roditelja u odgojno-obrazovni rad Dječjeg vrtića i gradnja partnerskih odnosa odvijat će se postupno putem redovitih informacija i obavijesti na oglasnoj ploči, informativnih roditeljskih sastanaka, kreativnih radionica za roditelje, tematskih roditeljskih sastanaka o odgoju i obrazovanju djece, uključivanja roditelja u izlete i posjete, edukativnih igraonica za djecu i roditelje, individualnih konzultacija odgajatelja i roditelja, volontiranja roditelja u skupini, posjeta djetetovom domu ili mjestu rada člana obitelji te obiteljskih izleta. Također, roditelji će biti pozvani da svojim prijedlozima, sugestijama, znanjima, vještinama i postupcima sudjeluju u kreiranju vrtićkog kurikuluma.

Aktivnosti koje će odgajatelji provoditi kako bi doprinijeli stvaranju suradničkih i partnerskih roditelja i odgajatelja očitovat će se kroz :

* redovitu komunikaciju s roditeljima o djeci, njihovom rastu i razvoju, zahtjevima kurikuluma i događanjima u grupi (kako bi stekli uvid u tijek i smisao različitih odgojno-obrazovnih aktivnosti u ustanovi, koje su važne za razumijevanje načina na koji dijete uči, kako se koristi pojedinim materijalima, kako surađuje s drugom djecom i odgojiteljima, koja su trenutna područja interesa i slično)
* redovitu komunikaciju s roditeljima kako bi se što više saznalo o porijeklu djece i stekao uvid u njihove jake strane, interese i potrebe
* čuvanje povjerljivosti svih podataka o djeci i obiteljima
* pozivanje članova obitelji u grupu vodeći brigu o tome da se osjećaju dobrodošlima i pronalaziti različite načine da se sve obitelji uključe u odgojno-obrazovni proces
* uključivanje članova obitelji u zajedničko donošenje odluka vezanih uz rast, razvoj, učenje i socijalni život djece u grupi
* uključivanje roditelja u donošenje odluka koje se odnose na različita okruženja u kojima djeca uče
* pomoć roditeljima u pronalaženju potrebnih informacija, resursa i službi koje mogu pospješiti dječje učenje i razvoj
* ugrađivanjem znanja o obiteljima u kurikulumu i dječje iskustvo učenja
* pružanje informacija i ideja roditeljima za kreiranje poticajnog okruženja, razvoj i učenje kod kuće
* podršku roditeljima u jačanju roditeljskih kompetencija

Praćenje rada i suradnje s roditeljima vršit će se putem dokumentiranja zajedničkih aktivnosti, redovitom komunikacijom i traženjem povratne informacije od roditelja (usmenim i pisanim putem).

Također, vrednovanje programa od strane roditelja odvijat će se putem upitnika i anketa za roditelje, evidencije prisustvovanja na pojedinim oblicima suradnje, dokumentacije odgajatelja (planirano-realizirano), vrednovanja roditelja o provedenim oblicima suradnje, evaluacijskih listova za odgajatelje te analize ostvarivanja planiranih oblika suradnje prema Godišnjem planu i programu Dječjeg vrtića te iz drugih izvora.

# **SURADNJA S VANJSKIM USTANOVAMA**

Vrijednost suradnje sa zajednicom, odnosno vanjskim ustanovama, vidi se i u integriranju usluga i resursa zajednice s resursima i uslugama Dječjeg vrtića u cilju osnaživanja obitelji, obogaćivanja vrtićkog kurikuluma i unapređivanja dječjeg razvoja i učenja. Kroz suradnju Dječjeg vrtića i vanjskih ustanova, odnosno lokalne zajednice, doprinijet će se stvaranju osjećaja pripadnosti djece u zajednicu, aktivnijim angažmanom u procesu učenja, povezivanju iskustava učenja s onime što se događa u društvu, stvaranju osjećaja ponosa na sebe i svoju obitelj te unapređivanju emocionalnog i kognitivnog razvoja putem kvalitetnijih zadovoljenja potreba uz veću uključenost odraslih.

Odgojno-obrazovna funkcija vrtića ne može se ostvariti samo kroz program rada, već vrtić mora djelovati kao institucija u okviru šire i uže društvene zajednice i omogućiti djeci da steknu znanja i informacije kako postati punopravni i aktivni članovi društva. Aktivnosti će se realizirati kroz razne posjete, sudjelovanja na javnim priredbama i manifestacijama i akcijama, organiziranih po vrtićkim skupinama i posjetama raznim ustanovama.

**Tablica 6. Suradnja s društvenom sredinom**

|  |  |
| --- | --- |
| **Faktori društvene sredine** | **Oblici suradnje** |
| Općina Gornja Rijeka | Računov. i financ. poslovi, ravnatelj |
| OŠ Sidonije Rubio Erdody, Gornja Rijeka | Posjeta djece školi u svrhu upoznavanja prostora, upoznavanje različitih zanimanja |
| Školska knjižnica | Posjet djece knjižnici s ciljem upoznavanja sa knjižničnom građom, stvaranju navike čitanja te samog poticanja čitanja kod djece najranije dobi |
| Glazbena škola Albert Štriga Križevci | Upoznavanje sa glazbalima, glazbenicima, koncerti u vrtiću |
| Dom zdravljaStomatološka ambulantaSanitarna služba | Kontrola zdravlja djeceKontrola zubaKontrola svih prostora  |
| Dječji vrtići | Stvaranje profesionalnih zajednica učenja odgajatelja (razmjena informacija, stručnih i radnih materijala) |
| Župni ured | Suradnja u dane blagdana |
| Zajednica sportskih udruga koprivničko-križevačke županije | Sudjelovanje djece na olimpijskom festivalu |
| Agencija za odgoj i obrazovanje | Katalog stručnih skupova |
| Vatrogasna postaja KriževciPolicijska postaja Križevci | Sudjelovanje na manifestacijama, edukacije za djecu, posjete vrtiću |
| Centar za socijalnu skrb Križevci | Zaštita osobnih interesa, prava i dobrobiti djece |

**9. VREDNOVANJE PROGRAMA**

Proces praćenja i vrednovanja sastavni je dio osiguranja kvalitete rada ustanove za rani i predškolski odgoj i obrazovanje. Vrednovanje programa moguće je ostvariti na vise razina: na osobnoj razini, razini ciljane skupine unutar ustanove i razini ustanove. Praćenje i vrednovanje programa provodit će se „iznutra“ kao proces samovrednovanja, odnosno „izvana“ kao proces vanjskog vrednovanja. Temeljni način vrednovanja na svim razinama bit će dokumentiranje odgojno obrazovnog procesa i ostalih segmenata rada ustanove.

Dokumentacija koja će se koristiti pri promišljanju kvalitete određenog područja obuhvaća upitnike za ravnatelje, odgajatelje, stručne suradnike, administrativno-tehničko osoblje te Upravno vijeće ustanove, godišnji plan i program rada, godišnje izvješće o ostvarivanju plana i programa, zapisnici, dokumentacija odgojno-obrazovnog procesa, dokumentacija ustanove i drugo.

Dokumentiranje podrazumijeva sustavno prikupljanje dokumentacije koje omogućuje promatranje i bolje razumijevanje akcije djeteta, a samim time i osiguranje kvalitetnije potpore njegovu razvoju. Dokumentiranje pridonosi kreiranju kulture uključenosti i dijaloga između svih sudionika u vrtiću. Dokumentiranje ćemo provoditi kroz različite oblike: pisane, anegdotske bilješke, dnevnike rada, dječje likovne radove, literarne radove-strip, grafičke prikaze dobivenih rezultata, protokole i praćenja te ankete.

Dokumentiranje omogućuje odgojiteljima bolje razumijevanje djeteta u odgojno- obrazovnom procesu, razumijevanje kvalitete okruženja za učenje i kvalitete njegovih intervencija, omogućava procjenjivanje aktualnog znanja i razumijevanje djece. Time postaje osnovnom alatkom razvoja kurikuluma.

**9.1. Samovrednovanje**

Preduvjet za samovrednovanje jest postavljanje jasne vizije ustanove koju dogovaraju svi čimbenici ustanove. Samovrednovanjem će se obuhvatiti planirani i postignuti ciljevi / rezultati. Ključna pitanja koja će biti okosnica samovrednovanja odnosit će se na to koliko je ustanova uspješna, na koji način se to vidi te što će se činiti za unapređenje.

Samovrednovanje odnosno „unutrašnji pogled“ na razvojne procese u Dječjem vrtiću obuhvaćat će:

* uvid u trenutačno stanje kvalitete rada ustanove
* analizu ključnih područja kvalitete
* određivanje prioritetnih područja unapređenja i izrada razvojnog plana ustanove
* praćenje realizacije razvojnog plana i unapređenja kvalitete rada ustanove

Kvaliteta ustanove očitovat će se korištenjem objektivnih mjerila u procjeni trenutačnog stanja u ustanovi na različitim područjima, primjerice: brojem i vrstom programa za djecu i roditelje, opremom, postignućima pojedinaca i ustanove, permanentnim stručnim usavršavanjem djelatnika, suradnjom s lokalnom zajednicom, zadovoljstvom sudionika odgojno-obrazovnog procesa i sl.

Izvori na temelju kojih će se ostvarivati samovrednovanje jesu:

* Knjiga pedagoške dokumentacije odgojne skupine
* imenici
* osobni dosje djeteta
* individualiziran program rada s djetetom
* portfolio djeteta
* bilješke o djeci
* zabilješke o praćenju napredovanja djeteta
* zabilješke o uočenim teškoćama i poduzetim mjerama za njihovo otklanjanje
* skale razvoja i ponašanja
* video zapisi
* zabilješke refleksivne prakse
* ček liste za zajedničku procjenu odgajatelja i roditelja
* rezultati upitnika za roditelje o kvaliteti provedenih zajedničkih aktivnosti i različitim oblicima suradnje
* individualni planovi stručnog usavršavanja
* zapisnici s radnih grupa, timova
* zajednica učenja
* portfolio odgajatelja

U valorizaciju programa biti će uključeni i roditelji kojima će se putem anketa i upitnika ispitati interesi i očekivanja, zadovoljstvo ostvarenim ciljevima i naprecima djece.

**9.2. Vanjsko vrednovanje**

Vanjsko vrednovanje kvalitete ustanova ranog i predškolskog odgoja i obrazovanja obuhvaća (26):

* cjelinu (ukupnost funkcioniranja ustanove – pravna uređenost, primjena pedagoškog standarda, ukupna kvaliteta odgojno-obrazovnog procesa itd.)
* pojedine segmente – praćenje napredovanja djece, poštovanje prava djece, roditelja i ostalih čimbenika, inkluzija djece s posebnim potrebama, usavršavanje stručnjaka u ustanovi itd.

Čimbenici vanjskog vrednovanja Dječjeg vrtića biti će:

* refleksivni prijatelji iz drugih vrtića i akademske zajednice, čimbenici mreže profesionalne zajednice učenja
* nadležne institucije (Ministarstvo znanosti, obrazovanja i sporta, Agencija za odgoj i obrazovanje, Nacionalni centar za vanjsko vrednovanje obrazovanja)

**10.** **FINANCIRANJE PROGRAMA**

Sukladno Zakonu o proračunu (Narodne novine br. 87/08, 136/12, 15/15 i 144/21) Dječji vrtić Mali medo je proračunski korisnik Općine Gornja Rijeka. Sukladno navedenome Zakonu rashodi za zaposlene i /ili materijalne rashode osiguravaju se u Proračunu Općine Gornja Rijeka.

Cijena smještaja djeteta u dječji vrtić obuhvaća sljedeće vrste troškova:

1. Izdatke za zaposlene, i to:
* bruto plaće
* naknade i materijalna prava radnika
1. Prehranu djece
2. Uvjete boravka djece, i to:
* materijalni izdaci
* energija i komunalije
* tekuće održavanje objekta i opreme
1. Nabavu namještaja i opreme
2. Nabavu sitnog materijala

Općina Gornja Rijeka redoviti program financira iz:

* cijene koju plaćaju roditelji – korisnici usluga s mjestom prebivališta i/ili boravišta na području Općine, u iznosu od 120,00 eura mjesečno,
* sredstava koja se osiguravaju u državnom proračunu za provođenje programa predškole, za djecu koja su u okviru redovnog programa polaznici programa predškole,
* sredstava koja se osiguravaju u državnom proračunu za djecu predškolske dobi pripadnika nacionalnih manjina za redoviti program uključujući i program predškole,
* sredstava koja se osiguravaju u Proračunu Općine Gornja Rijeka u visini razlike iznosa potrebnog za provođenje redovnog programa za djecu s prebivalištem na području Općine,
* sredstava drugih Općina/Gradova i/ili pune ekonomske cijene koju plaćaju roditelji – korisnici usluga za djecu koji nemaju prebivalište na području Općine, ukoliko su djeca polaznici redovitog programa.

Izvori financiranja su slijedeći: Proračun Općine Gornja Rijeka i prihodi od uplate roditelja.

**11. GODIŠNJI PLANOVI I PROGRAMI RADA RAVNATELJA I STRUČNIH SURADNIKA**

**11.1. PLAN I PROGRAM RADA RAVNATELJA**

Ravnatelj dječjeg vrtića će biti stručni i poslovni voditelj te će njegova uloga biti vođenje i upravljanje ustanovom i svim njenim segmentima. Ravnatelj će imati aktivnu ulogu profesionalnog menadžera koji će brinuti o ljudskim, financijskim i fizičkim resursima u funkciji ostvarivanja ciljeva i zadaća dječjeg vrtića. Ravnateljeva uloga se može opisati kao jedna od rukovodnih funkcija koja se odnosi na usklađivanje ljudskih potencijala radi ostvarivanja ciljeva odgojno-obrazovnog procesa, odnosno usklađivanje materijalnih, financijskih i ljudskih potencijala, radi postizanja ciljeva dječjeg vrtića.

Kao stručni voditelj, ravnatelj će:

* voditi brigu o pisanju godišnjeg plana i programa i kurikuluma ustanove zajedno sa svojim timom, pratit će i evaluirati rad zaposlenika vrtića
* brinuti se o stručnom usavršavanju odgajatelja i stručnih suradnika te pronalaziti i uvoditi inovacije u sam rad ustanove
* motivirati zaposlenike, stvarati pozitivnu klimu u ustanovi i raditi na razvijanju dobrih međuljudskih odnosa putem osiguravanja visoke razine kvalitete kako materijalnih tako i poslovnih, odnosno, stručnih uvjeta
* motivirati zaposlenike da zajedno ostvare ciljeve dječjeg vrtića. To će činiti putem motiviranja tima i kvalitetne komunikacije sa zaposlenicima kako bi oni spremno i dobrovoljno radili na ostvarivanju (zajedničkih) ciljeva
* biti usmjeren na osiguravanje visoke razine kvalitete odgojno-obrazovne prakse i kurikuluma, kao i usmjeren na stalni rast svih čimbenika odgojno-obrazovnog procesa putem suradnje i timskog rada sa odgajateljima i stručnim suradnicima dječjem vrtiću, ali i suradnje sa roditeljima

Kao poslovni voditelj, ravnatelj će:

* voditi brigu o financijskim, materijalnim i fizičkim uvjetima u kojima žive djeca i odrasli u ustanovi te brinuti da uvjeti prate i potiču kvalitetan rad zaposlenika
* brinuti o tome da ustanova funkcionira uvijek u najboljem interesu prvenstveno djece, a potom i ostalih sudionika odgojno-obrazovnog procesa

Ravnatelj će imati i aktivnu ulogu u povezivanju dječjeg vrtića sa užom i širom zajednicom, suradnju sa fizičkim i pravnim osobama, sudjelovanja u projektima Europskih fondova i drugim načinima pribavljanja dobrobiti za samu ustanovu. Uz navedene poslove, ravnatelj obavlja poslove i zadatke utvrđene posebnim zakonima, Statutom Dječjeg vrtića Mali medo i Pravilnikom o unutarnjem ustrojstvu i načinu rada Dječjeg vrtića Mali medo.

**11.2. GODIŠNJI PLAN I PROGRAM RADA STRUČNOG SURADNIKA PEDAGOGA**

Poslovi pedagoga usmjereni su na rad s djecom, roditeljima, odgojiteljima, stručnim timom i ravnateljem.

|  |  |
| --- | --- |
|  POSLOVI  I  RADNE ZADAĆE PEDAGOGA | sati tjedno |
| **Neposredni rad*** rad s djecom
* rad s odgojiteljima (praćenje i vrednovanje procesa)
* rad s roditeljima/ostalim radnicima
 | **6** |
| **Ostali poslovi:**Timsko planiranje i vrednovanje Upis djece i formiranje skupinaRad na unapređivanju procesaVođenje dokumentacije o neposrednom radu | **1,5** |

|  |  |
| --- | --- |
| **Suradnja s drugim ustanovama, poslovi stručnog usavršavanja, planiranje, priprema za rad i drugi poslovi** | **2** |
| **Stanka** | **2,5** |
| **TJEDNO ZADUŽENJE  UKUPNO** | **12** |

**Tablica 7. Tjedno zaduženje pedagoga**

**Tablica 8. Sadržaj rada stručnog suradnika**

|  |  |
| --- | --- |
| **Sadržaj rada** | **Vrijeme rada** |
| - Praćenje i procjenjivanje potreba djece- Vlastita zapažanja o aktualni potrebama u skupini- Inicijalni intervjui s djecom i roditeljima koji dolaze prvi put u vrtić - Sudjelovanje u otkrivanju djece s posebnim potrebama, poremećajima u ponašanju i socijalno ugroženima- Sudjelovanje u procesu organizacije, izrade i praćenja programa koji se temelje na zadovoljavanju potreba i interesa djece- Osmišljavanje i sudjelovanje u kreiranju prostora u kojem djeca borave- Ostvarivanje neposrednog kontakta s djecom poradi obogaćivanja rada te povećanja broja situacija pogodnih za zadovoljavanje dječjih potreba- Praćenje djece prilikom realizacije programa izvan vrtića - Sudjelovanje u izradi i praćenje programa predškole- Neposredan rad s djecom | Tijekom godineTijekom godineKod upisa svakog novog djetetaTijekom godineTijekom godineTijekom godineTijekom godineTijekom godineTijekom godinePrema potrebi |

**Tablica 9. Suradnja s odgajateljima**

|  |  |
| --- | --- |
| **Sadržaj rada** | **Vrijeme rada** |
| -Suradnja i pomoć odgajateljima u osvješćivanju i prepoznavanju potreba djece u odnosu na humanističko-razvojnu koncepciju odgojno-obrazovnog rada- Osmišljavanje stimulativnog okruženja- Pomoć i sugestija u izboru sadržaja rada i sredstava za rad sukladno razvojnim potrebama- Pomoć i sugestija u izboru adekvatnih oblika u radu u odnosu na interes djece- Pomoć u programima proslava, svečanosti i izleta- Sudjelovanje u radu odgojiteljskog vijeća- Pomoć i sugestija odgojiteljima u suradnji s roditeljima- Informiranje odgajatelja o novoj stručnoj literaturi | Tijekom godineTijekom godineTijekom godineTijekom godineTijekom godineTijekom godineTijekom godineTijekom godine |

**Tablica 10. Suradnja s roditeljima**

|  |  |
| --- | --- |
| **Sadržaj rada** | **Vrijeme rada** |
| - Sudjelovanje na roditeljskim sastancima- Održavanje predavanja i radionica za roditelje- Individualni rad s roditeljima:\* inicijalni intervju\* sugestije u odgojnim postupcima - Istraživanje potreba i interesa roditelja u odnosu na ponuđene programe i oblike suradnje- Prikupljanje podataka o stavovima roditelja i vrednovanje rada vrtića- Promoviranje partnerskih odnosa roditelja i dječjeg vrtića | Tijekom godinePrema potrebiTijekom godineTijekom godineTijekom godineTijekom godine |

**Tablica 11. Suradnja s vanjskim ustanovama i institucijama**

|  |  |
| --- | --- |
| **Sadržaj rada** | **Vrijeme rada** |
| - Suradnja s Centrom za socijalnu skrb (kategorizacija djece, mišljenja o djetetu)- Suradnja sa školskim stručnim suradnicima vezano uz upis djece u prvi razred (potrebna dokumentacija, posjet školi) | Tijekom godineTijekom godine |

|  |  |
| --- | --- |
| Sadržaj rada | Vrijeme rada |
| - Vođenje dokumentacije- Vođenje evidencije o djeci - Sudjelovanje u izradi dokumentacije (godišnji plan i program, godišnje izvješće o ostvarivanju plana i programa)- Vlastito stručno usavršavanje- Izrada protokola, anketa, upitnika i ostalih materijala za potrebe vrtića | Tijekom godineTijekom godineTijekom godineTijekom godineTijekom godine |

**Tablica 12. Ostali poslovi**

**11. 3. PLAN I PROGRAM RADA ZDRAVSTVENE ODGOJITELJICE**

|  |  |
| --- | --- |
| **ZADAĆE I AKTIVNOSTI** | **Vrijeme realizacije** |
| ***Zdravlje i zdravstvena zaštita****Praćenje, zadovoljavanje i unapređivanje djetetovih primarnih potreba** inicijalni razgovori
* praćenje prilagodbe
* praćenje svih segmenata življenja u vrtiću (jutarnja trijaža, zbrinjavanje bolesnog djeteta, kulturno-higijenske navike, kultura jedenja, dnevni odmor, boravak na zraku) poštivanje ritma bioloških funkcija djeteta.

***Sistematsko praćenje razvoja i zdravlja djece**** praćenje uhranjenosti - antropometrijska mjerenja
* praćenje procijepljenosti djece
* praćenje izostanka djece, te poduzimanje mjera
* praćenje epidemiološke situacije, poduzimanje i provođenje potrebnih mjera
* edukacija djece radi unapređenja i zaštite osobnog zdravlja (rad na prevenciji karijesa: razgovor s djecom uz edukativni film – djeca od 3 do 7 godina; suradnja sa stomatologom radi utvrđivanja stomatološkog statusa – sva upisana djeca; suradnja u provedbi radionice očuvanja zdravlja dječjih zuba (Naučimo pravilno četkati zube) – djeca od 3 do 7 godina)
* praćenje djece s posebnim potrebama i bolestima (alergije, febrilne konvulzije, epilepsija, pothranjenost i pretilost, kongenitalne anomalije, anemije)
* poduzimanje mjera kod akutno oboljele djece (temperatura, proljev, povraćanje)
* pružanje prve pomoći i saniranje ozljeda.

***Rad na unapređivanju kvalitetne i zdrave prehrane*** * planiranje prehrane prema individualnim posebnim potrebama djece
* rad na stjecanju pozitivnih prehrambenih navika te kulturi objedovanja
* rad na osamostaljivanju u prehrani u skladu s razvojnim statusom djece (samoposluživanje)
* nadzor nad primjenom normativa
* uvođenje novih namirnica prema stručnim preporukama.

***Obogaćivanje uvjeta života u vrtiću**** tjelesni odgoj
* sportsko rekreativni programi.
 | rujan i tijekom godinestudeni i travanjtijekom godinetijekom godinetijekom godine |

Bitna zadaća zdravstvenog voditelja je kontinuirana briga o dječjem zdravlju i stvaranje sigurnosnih i zdravstvenih preduvjeta za jačanje dječjih kompetencija u vrtićkom kontekstu.

**12. ZAKLJUČAK**

Dječji vrtić Mali medo Gornja Rijeka djelovati će u jednoj centralnoj kući sa tri dobno mješovite odgojno-obrazovne skupine i provoditi cjelodnevni desetosatni program i kraći 6-satni program sve radne dane u godini, odnosno prema potrebama korisnika.

Dječji vrtić će organizirati i provoditi programe njege, odgoja, naobrazbe, zdravstvene zaštite i prehrane djece od navršene tri godine života do polaska u osnovnu školu. Rani i predškolski odgoj i obrazovanje ostvarivat će se u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji.

U organizaciji dnevnog ritma odgojno-obrazovnog rada posebna će se pozornost usmjeriti na fleksibilnost u svim aktivnostima, a pažljivom i promišljenom organizacijom prostora postići će se ostvarivanje optimalnih uvjeta za zadovoljavanje individualnih potreba djece.

Prostorno i materijalno okruženje biti će bogato, tj. poticajno i raznovrsno, koncipirano tako da djeci različitih interesa i mogućnosti, omogućuje angažiranje različitih inteligencija i predstavlja podršku razvoju različitih kompetencija.

Ostvarivanje Programa odvijat će se u zgradi koja zadovoljava sve potrebne uvjete za obavljanje djelatnosti. Svi prostori vrtića su opremljeni adekvatnim i sigurnim namještajem. Sobe dnevnog boravka djece su uređene različitim stalnim i povremenim interesnim centrima aktivnosti djece te će time podržavati provođenje ranog i predškolskog odgoja i obrazovanja temeljenog na suvremenim spoznajama o učenju djece.

Odgajatelji i stručni suradnici prema ovom će Programu imati zadaću kontinuirano se usavršavati i unapređivati vlastita znanja i sposobnosti kako bi djeci pružili što kvalitetniji odgoj i obrazovanje i omogućili im najbolje moguće uvjete za rast i razvoj. Također, uloga odgajatelja i stručnih suradnika bit će povezivanje sa obiteljima i stvaranje uvjeta za kvalitetne odnose sa težnjom ka partnerstvu. Također, zadatak Dječjeg vrtića bit će i suradnja s vanjskim čimbenicima čime će se ostvarivati i unapređivati kvaliteta ustanove, kao i ostvarivanje specifičnosti ovog programa.

Njega i skrb za tjelesni rast i razvoj djece provodit će se putem preventivnih mjera za očuvanje zdravlja djece putem integriranja sadržaja zdravstvenog odgoja u odgojno-obrazovni proces.

Odgojno-obrazovni rad temeljit će se na humanističko-razvojnoj koncepciji i holističkom pristupu razvoju djeteta kao i na tzv. *Novoj paradigmi* djeteta koja dijete promatra kao zasebnu osobnost od rođenja te kao aktivnog sudionika vlastitog procesa učenja i razvoja koji svoje znanje konstruira u suradnji sa socijalnom okolinom, a djetinjstvo i učenje shvaća kao proces koji se gradi i mijenja u specifičnom vremenskom, prostornom i kulturološkom kontekstu.

Perspektiva ovog programa jest stalni rast i razvoj Dječjeg vrtića Mali medo putem stalnog propitkivanja i vrednovanja vlastite prakse u svim segmentima. Na taj način će se stvarati uvjeti za napredak u radu i pružanje najboljih mogućih uvjeta za ostvarivanje svih segmenata Programa kao i za samoostvarivanje djece, roditelja i zaposlenika ustanove.

Svoj odgojno-obrazovni rad odgajatelji temelje na vrijednostima iz Nacionalnog kurikuluma za rani i predškolski odgoj i obrazovanje , a to su: znanje, identitet, humanizam i tolerancija, odgovornost, autonomija i kreativnost. Kroz fleksibilnu organizaciju odgojno-obrazovnog procesa u vrtiću, uključivanjem roditelja u rad vrtića, svojom otvorenošću za unapređivanjem prakse i suvremenim shvaćanjem djeteta nastojat ćemo organizirati odgojno-obrazovni rad u našoj Ustanovi.

Kao i svaki drugi vrtić, i ovaj će tražiti vlastiti put razvoja prema svojim specifičnim uvjetima, kadrovskim i prostornim mogućnostima te socijalnom kontekstu u kojem djeluje.